Հավելված

**ՀՀ կառավարության 2023 թվականի  
<\_\_\_\_> <\_\_\_\_\_\_\_\_\_> N -Ն որոշման**

ԾՐԱԳԻՐ

«ՔԱՂԱՔԱՇԻՆԱԿԱՆ ԾՐԱԳՐԵՐԻ ՓՈՐՁԱԳԻՏԱԿԱՆ ԿԵՆՏՐՈՆ» ԲԱՑ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ 2023-2027ԹՎԱԿԱՆՆԵՐԻ

ՖԻՆԱՆՍԱԿԱՆ ԱՌՈՂՋԱՑՄԱՆ

1. **ԸՆԴՀԱՆՈՒՐ ԴՐՈՒՅԹՆԵՐ. ՆԵՐԱԾՈՒԹՅՈՒՆ**
2. ՀՀ կառավարության 2021 թվականի ապրիլի 8-ի <Քաղաքաշինության բնագավառի զարգացման ռազմավարական ծրագիրը և ծրագրի իրագործումն ապահովող միջոցառումների ցանկը հաստատելու մասին> N531-Լ որոշմամբ հաստատված ՀՀ քաղաքաշինության բնագավառի զարգացման ռազմավարական ծրագրի իրագործումն ապահովող միջոցառումների ցանկի 29-րդ կետով (Նպատակ 15) **2023թվականին նախատեսվել է՝ <**Քաղաքաշինական ծրագրերի փորձագիտական կենտրոն> բաց բաժնետիրական ընկերության (այսուհետ՝ Կենտրոն) կառուցվածքում հիմնել համապատասխան գիտական և լաբորատոր ստորաբաժանումներ, վերազինել և նյութատեխնիկական բազան համալրել ժամանակակից գիտափորձարարական սարքերով ու սարքավորումներով: Շինարարական գիտության զարգացումը խթանելու նպատակով համախմբել հանրապետությունում առկա գիտական ներուժը, բարձրացնել գիտահետազոտական և փորձարարական ուսումնասիրությունների մակարդակը, ներդնել գիտական և ինժեներատեխնիկական կադրերի պատրաստման ու վերապատրաստման համակարգ՝ ապահովելու բնագավառի հեռանկարային զարգացման հնարավորությունը և գիտատեխնիկական քաղաքականության իրականացման արդյունավետության բարձրացումը>:
3. Քաղաքաշինական ծրագրերի փորձագիտական կենտրոնը (այսուհետ՝ Կենտրոն) հանրապետությունում քաղաքաշինության բնագավառում գործող միակ գիտահետազոտական կազմակերպությունն է, որի գործունեությունն ուղղված է շինարարական ոլորտի գիտատեխնիկական առաջընթացի ապահովմանը: Վերջին տարիների ընթացքում անհրաժեշտ ֆինանսական միջոցների բացակայության պատճառով Կենտրոնը հնարավորություն չի ունեցել արդիականացնել լաբորատոր սարքավորումների փորձարարական բազան և ապահովել բնագավառի արդյունավետ զարգացումը ժամանակակից պահանջներին համապատասխան:
4. Շինարարական գիտության զարգացումն ապահովող նախադրյալների ստեղծման նպատակով նախատեսվում է Կենտրոնի կառուցվածքում հիմնել համապատասխան գիտական և լաբորատոր ստորաբաժանումներ, վերազինել և համալրել նյութատեխնիկական բազան ժամանակակից գիտափորձարարական սարքերով ու սարքավորումներով:
5. Կենտրոնը նախատեսվում է վերակազմավորել գիտահետազոտական և փորձարարական կենտրոնի, ինչը հնարավորություն կտա համախմբել հանրապետությունում առկա գիտական ներուժը, բարձրացնել գիտահետազոտական և փորձարարական ուսումնասիրությունների մակարդակը, ներդնել գիտական և ինժեներատեխնիկական կադրերի պատրաստման ու վերապատրաստման համակարգ՝ ապահովելու բնագավառի հեռանկարային զարգացման հնարավորությունը և գիտատեխնիկական քաղաքականության իրականացման արդյունավետության բարձրացումը:
6. Գիտափորձարարական կենտրոնի ստեղծումը հնարավորություն կտա համակողմանիորեն ուսումնասիրել նորարարական տեխնոլոգիաների ներդրման հնարավորությունները, հանրապետությունում արտադրվող, ինչպես նաև ներկրվող շինարարական նյութերի ֆիզիկամեխանիկական և որակական ցուցանիշները, շրջակա միջավայրի անվտանգության ռիսկերը, կոնստրուկցիաների բնութագրերն ու առանձնահատկությունները, իրականացնել շենքերի ու շինությունների տեխնիկական վիճակի համակարգված հետազննությունների, անձնագրավորման, ինչպես նաև ճարտարապետաշինարարական նախագծերի քաղաքաշինական պարզ և կրկնակի փորձաքննությունների գործընթացը՝ նպատակ ունենալով ապահովելու դրանց սեյսմակայունության, հուսալի և անվտանգ շահագործման պահանջները:
7. Կենտրոնի ղեկավարումը, բաժենտոմսերի տեղաբաշխումը և գործառույթներն իրականացվում են <Բաժնետիրական ընկերությունների մասին> ՀՀ օրենքի պահանջներին համապատասխան:
8. Կենտրոնը գործում է ՀՀ քաղաքաշինության կոմիտեի ենթակայությամբ, ք.Երևան, Քանաքեռ-Զեյթուն վարչական շրջան, Ա.Ահարոնյան փ.3 հասցեում՝ որպես բաժնետոմսերի ընդհանուր թվաքանակի բաժնեմասի մի մասը տնօրինող-սեփականատեր: Կենտրոնի պաշտոնական կայքէջն է՝ <https://expertcenter.am>, էլեկտրոնային փոստի հասցեն՝ [hayseysmshin@mail.ru](mailto:hayseysmshin@mail.ru) , ՀՎՀՀ-ն՝ 00007335:
9. **ՆՊԱՏԱԿՆԵՐԸ ԵՎ ԽՆԴԻՐՆԵՐԸ**
10. **Կենտրոնի նպատակներն են**.
11. Կենտրոնի զարգացումը՝ մարդկային, տեխնիկական և ֆինանսական ռեսուրսի ներգրավման միջոցով,
12. Կենտրոնի գիտափորձարարական գործառույթների համալրումը նորերով (շենքերի և շինությունների անձնագրավորում, ճարտարապետաշինարարական նախագծերի կրկնակի փորձաքննությունների անցկացում)
13. **Կենտրոնի խնդիրներն են**.
14. Կենտրոնի պետական և մասնավոր բաժնեմասերի առանձնացման գործընթացի՝ **ՀՀ կառավարության 2010թվականի դեկտեմբերի 30-ի N1746-Ա որոշման պահանջների ապահովումը՝ անկախ փորձագետի՝ իրավախորհրդատուի ծառայությունների ձեռքբերմամբ,**
15. Կենտրոնի կառուցվածքային փոփոխությունների անհրաժեշտությունը,
16. Պետական և մասնավոր բաժնեմասերի առանձնացումից հետո 100% պետական բաժնեմասով Կենտրոնի վերակազմակերպումը Հիմնադրամի՝ որը կգործի ՀՀ քաղաքաշինության կոմիտեի ենթակայությամբ,
17. Ֆինանսական միջոցների ներգրավումը,
18. Կենտրոնի շենքային պայմանների բարելավումը (մասնաշենքի վերակառուցումը)՝ որպես առողջացման ծրագրի անբաժանելի մաս,
19. Կենտրոնի համալրումը նոր տեխնիկական միջոցներով,
20. Կենտրոնում զբաղված մասնագետների պարբերական վերապատրաստման կազմակերպումը:

**3.ԱՌԱՋԱՐԿՎՈՂ ԼՈՒԾՈՒՄՆԵՐԸ**

1. Ա**նկախ փորձագետի (իրավախորհրդատուի) ծառայությունների ձեռքբերումը՝** **ՀՀ կառավարության 2010թվականի դեկտեմբերի 30-ի N1746-Ա որոշման պահանջների՝ Կենտրոնի մասնավոր և պետական բաժնեմասերի առանձնացումն ապահովելու նպատակով:**
2. Կենտրոնի առաջարկվող նոր կառուցվածքն՝ ըստ Աղյուսակ 1-ի:

Աղյուսակ 1

|  |  |  |  |  |  |  |
| --- | --- | --- | --- | --- | --- | --- |
| **Վարչական անձնակազմ** | | | | | | |
|  | **Պաշտոնի անվանում** | | **Թվաքանակ** | | **Մասնագիտական որակավորում** | |
|  | Տնօրեն | | 1 աշխատակից | | Բարձրագույն կրթություն | |
|  | Գիտական խորհուրդ | | ≈ 15 աշխատակից (այդ թվում հրավիրված մասնագետներ) | | Մասնագիտական բարձրագույն կրթություն | |
|  | Գիտական քարտուղար | | 1 աշխատակից | | Մասնագիտական բարձրագույն կրթություն | |
|  | Տնօրենի տեղակալ | | 1 աշխատակից | | Բարձրագույն կրթություն | |
|  | Գլխավոր ճարտարագետ | | 1 աշխատակից | | Մասնագիտական բարձրագույն կրթություն | |
|  | Իրավախորհրդատուի ծառայությունների ձեռքբերում | | 1 խորհրդատու | | Որակավորված մասնագետ-փորձագետ՝ բարձրագույն կրթությամբ | |
| **Կառուցվածքային ստորաբաժանումներ** | | | | | | |
| **Մասնագիտական** | | | | | | **Ոչ մասնագիտական** |
| 1.Շենքերի և շինությունների տեխնիկական վիճակի հետազննության և անձնագրավորման բաժին | | 2.Քաղաքաշինական նորմերի և նորմատիվատեխնիկական փաստաթղթերի մշակման բաժին | | 3.Քաղաքաշինության ոլորտում տեղեկատվական տեխնոլոգիաների, թվայնացված կառավարման և նախագծման համակարգերի զարգացման բաժին | | 10.Հաշվապահություն և տնտեսական բաժին  11. Իրավաբանական բաժին  12. Անձնակազմի կառավարման բաժին  13. Փաստաթղթաշրջանառության բաժին  14. Միջազգային համագործակցության բաժին  15.Գնումների բաժին |
| 4.Երկրաբանական բաժին (այդ թվում փորձագիտական լաբորատորիա) | | 5.Ճարտարապետաշինարարական նախագծերի փորձաքննությունների բաժին | | 6.Գիտատեխնիկական տեղեկատվության բաժին (այդ թվում՝ գրադարան, շենքերի և շինությունների տեխնիկական վիճակի հետազննությունների եզրակացությունների և անձնագրերի շտեմարանների վարում, տեղեկատվության տրամադրում) | |  |
| 7.Ճարտարապետաշինարարական նախագծերի մշակման բաժին | | 8.Շրջակա միջավայրի և նոր տեխնոլոգիաների բաժին | | 9.Գնագոյացման և նախահաշվային բաժին | |  |
| Յուրաքանչյուր կառուցվածքային ստորաբաժանումում նախատեսվում է մինչև 3 աշխատակից | | | | | | |
| **Լաբորատորիաներ** | | | | | | |
| 1.Սերտիֆիկացման և փորձարկման լաբորատորիա (բետոն, պողպատ, կոնստրուկցիաներ, շինանյութեր) | | 2.Փորձարկման լաբորատորիա՝ ջերմամեկուսացման, էներգախնայողության տեխնոլոգիաներ, ակուստիկա, օդափոխության համակարգեր | |  | |  |

1. Աշխատավարձի խոշորացված ծախսերի հաշվարկը ներկայացված է ըստ Աղյուսակ 2-ի:

Աղյուսակ 2

հազ.դրամ

|  |  |  |  |  |
| --- | --- | --- | --- | --- |
| Աշխատակիցներ | Թվաքանակ | Միջին ամսական աշխատավարձ (առանց եկամտային հարկի հաշվառման) | Ծախսեր՝ մեկ ամսվա կտրվածքով | Տարեկան ծախսեր |
| Մասնագիտական ստորաբաժանումներ | 9x3=27 | 350.0 | 27x350.0=9,450.0 | 9,450.0x12=113,400.0 |
| Ոչ մասնագիտական ստորաբաժանումներ | 6x3=18 | 250.0 | 18x250.0=4,500.0 | 4,500.0x12=54,000.0 |
| Տեխնիկական սպասարկում իրականացնողներ | 5 | 130.0 | 5x130.0=650.0 | 650.0x12=7,800.0 |
| **Ընդամենը՝** | **50** |  | **14,600.0** | **175,200.0** |

1. **ԿԵՆՏՐՈՆԻ ԳԻՏԱՀԵՏԱԶՈՏԱԿԱՆ ԳՈՐԾՈՒՆԵՈՒԹՅԱՆ ՀԻՄՆԱԿԱՆ ՈՒՂՂՈՒԹՅՈՒՆՆԵՐԸ**
2. Կենտրոնի գիտահետազոտական գործունեության հիմնական ուղղությունների շրջանակներում նախատեսվում է.

1) Նորմատիվատեխնիկական, ծրագրային, ճարտարապետաշինարարական փաստաթղթերի մշակում, մեթոդական ուղեցույցների ու ձեռնարկների կազմում,

1. Շենքերի և շինությունների տեխնիկական վիճակի և հողատարածքների ինժեներաերկրաբանական հետազննությունների իրականացում, մասնագիտական եզրակացությունների տրամադրում,
2. Շինարարությունում կոմպոզիտային նյութերի օգտագործման ուսումնասիրություն և կիրառելիության վերաբերյալ ցուցումների ներկայացում,
3. Բետոնի ստացման տեխնոլոգիաների մշակում, շինարարական տեխնոլոգիաներում նոր նյութերի կիրառման առաջարկների ներկայացում,
4. Շենքերի և շինությունների էներգաարդյունավետ և էներգախնայող համակարգերի տեղակայման նախագծային աշխատանքներ, էներգետիկ բնութագրերի կազմում, Շենքերի ջերմաէներգետիկ ցուցիչների մոնիտորինգ,
5. Շենքերի և շինությունների անձնագրավորում, անձնագրերի լրացում,
6. Ճարտարապետաշինարարական նախագծային փաստաթղթերի քաղաքաշինական պարզ փորձաքննություն, փորձաքննություն անցած փաստաթղթերի կրկնակի փորձաքննությունների իրականացում, մասնագիտական եզրակացությունների տրամադրում,
7. Շրջակա միջավայրի անվտանգության ռիսկերի գնահատում,
8. Շինարարական նյութերի ֆիզիկամեխանիկական և որակական ցուցանիշների փորձարկում, սերտիֆիկացում պաշտպանիչ և հարդարման շինարարական նյութեր (շինարարական շաղախներ, պոլիմերային-հանքային խառնուրդներ ,ներկանյութեր, տանիքի, ջրամեկուսիչ, կպչուն և հերմետիկացնող մածիկներ, ռետին, տանիքների ջրամեկուսացման նյութեր, արհեստական ​​կաշի և պոլիմերային թաղանթներ, պլաստմասա, պրոֆիլացված PVC արտադրանք, պոլիմերային խողովակներ, ապակի, հարդարման և երեսպատման նյութեր, մետաղներ և համաձուլվածքներ և դրանցից պատրաստված արտադրանք, ջերմամեկուսիչ նյութեր և արտադրանք և այլն),
9. շենքերի անձնագրերի, կատարված հետազննությունների, գիտատեխնիկական ինֆորմացիայի, նախագծերի շտեմարանի վարում և տրամադրում, ոլորտում գնագոյացման վերաբերյալ տեղեկատվության տրամադրում:
10. **ԿԵՆՏՐՈՆԻ ԿՈՂՄԻՑ ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐ**
11. Կենտրոնին վերապահվող ծառայություններն են.
12. շենքերի և շինությունների տեխնիկական վիճակի հետազննության, դրանց երկրաշարժադիմացկունության արդի նորմերի ապահովման, վերակառուցման (ուժեղացման, վերականգնման) նպատակահարմարության վերաբերյալ առաջարկությունների տրամադրումը,
13. շենքերի և շինությունների ջերմատեխնիկական հետազննությունը,
14. բնական և հարկադիր օդափոխության համակարգերի, ռեկուպերացիայի, ծխի հեռացման համակարգերի ստուգումը,
15. օդափոխության համակարգերի աէրոդինամիկական և աղմուկի բնութագրերի որոշում
16. ճարտարապետաշինարարական նախագծերի քաղաքաշինական փորձաքննությունների, այդ թվում կրկնակի փորձաքննությունների իրականացումը,
17. քաղաքաշինության ոլորտում գնագոյացման քաղաքականության ուսումնասիրությունը և տեղեկատվության տրամադրումը,
18. նախագծային աշխատանքների իրականացումը էներգաարդյունավետ շինարարության ոլորտում, շենքերի կառուցման և վերակառուցման շրջանակներում էներգաարդյունավետ միջոցառումների տեխնիկատնտեսական հիմնավորումը (շենքերի մեկուսացում, արտանետվող օդի ջերմության վերականգնում (ռեկուպերացիա), կեղտաջրերի ջերմության վերականգնումը, ջերմամատակարարման օպտիմալ սխեմաների ընտրությունը, ինժեներական հաշվարկների իրականացումը, շենքերի ջերմային արդյունավետության հաշվարկը՝ երկրաշարժադիմացկունության նախագծման նորմերի և ծախսարդյունավետության հաշվարկների համադրմամբ,
19. ակուստիկ չափումների և հաշվարկների կատարումը (շենքերի ձայնամեկուսացման բնութագրերի որոշում, ցուցիչների որոշման լայնածավալ և լաբորատոր փորձարկումներ, սարքավորման ձայնային հզորության մակարդակը, սարքավորումների և պարսպապատ կառույցների թրթռման մակարդակը, օդափոխության համակարգերի աղմուկի բնութագրերը, երթևեկության հոսքերի աղմուկի բնութագրերը, պարիսպների, ներառյալ բազմաշերտ կառույցների ձայնամեկուսիչ հատկությունները, աղմուկից պաշտպանված տարածքներ ներթափանցող աղմուկը, ինժեներական սարքավորումներից և մեքենաներից, աղմուկի էկրանների և թրթռման մեկուսացման հաշվարկ՝ տրանսպորտի և տեխնոլոգիական սարքավորումների ազդեցությունից պաշտպանվելու համար):
20. շենքերի և շինանյութերի արտաքին պատող կառույցների մեկուսացման համակարգերի փորձարկումը (տեղական և արտասահմանյան արտադրողների ջերմամեկուսիչ նյութերի ջերմաֆիզիկական և մեխանիկական բնութագրերի փորձարկումներ, սվաղներ, բետոններ, ջրամեկուսիչ նյութեր, գիպսաստվարաթղթեր, ցեմենտի սալաքարեր և այլ նյութեր, շենքերի փակ կոնստրուկցիաների (արտաքին պատեր, պատերի պանելներ, առաստաղներ, ծածկույթներ) ջերմության փոխանցման դիմադրության չափումներ, միկրոկլիմայի պարամետրերի չափումներ շենքերի տարածքներում, շինանյութերի խոնավության չափում):
21. **ԱՌՈՂՋԱՑՄԱՆ ԾՐԱԳՐԻ ՖԻՆԱՆՍԱԿԱՆ ԱՊԱՀՈՎՈՒՄԸ՝ ԸՍՏ ԿԱՊԻՏԱԼ ԵՎ ԸՆԹԱՑԻԿ ԾԱԽՍԵՐԻ**
22. Կենտրոնի կանխատեսվող **կապիտալ ծախսերը** ներկայացված են ըստ Աղյուսակ 3-ի:

Աղյուսակ 3

հազ.դրամ

|  |  |  |  |  |  |  |
| --- | --- | --- | --- | --- | --- | --- |
|  | **Միջոցառման անվանումը** | **2023թ** | **2024թ** | **2025թ** | **2026թ** | **2027թ** |
| 1. | ք.Երևան, Ահարոնյան 3 հասցեում գտնվող Կենտրոնի շենքի վերակառուցման/հիմնանորոգման նախագծային փաստաթղթերի ձեռքբերում (այդ թվում տեխնիկական վիճակի հետազննություն) | 30,000.0 |  |  |  |  |
| 2. | Նախագծային փաստաթղթերի քաղաքաշինական պարզ փորձաքննության եզրակացության ձեռքբերում | 1,800.0 |  |  |  |  |
| 3. | ք.Երևան, Ահարոնյան 3 հասցեում գտնվող Կենտրոնի շենքի վերակառուցման/հիմնանորոգման աշխատանքների իրականացում | - | 320,000.0 | 300,000.0 | 150,000.0 | 50,000.0 |
| 4. | Կենտրոնի կառուցվածքային ստորոբաժանումների և փորձարարական լաբորատորիաների համար անհրաժեշտ տեխնիկական միջոցների, սարքավորումների և ծրագրային ապահովման ձեռքբերում | - | 65,000.0 | 15,500.0 | 19,500.0 | 22,000.0 |
|  | **Ընդամենը՝** | **31,800.000** | **385,000.0** | **315,500.0** | **169,500.0** | **72,000.0** |

1. Կենտրոնի կանխատեսվող **ընթացիկ ծախսերը** ներկայացված են ըստ Աղյուսակ 4-ի:

Աղյուսակ 4

հազ.դրամ

|  |  |  |  |  |  |  |
| --- | --- | --- | --- | --- | --- | --- |
|  | **Ընթացիկ ծախսերն՝ ըստ դասակարգման** | **2023թ** | **2024թ** | **2025թ** | **2026թ** | **2027թ** |
| 1. | Հիմնական աշխատողների աշխատավարձ | 175,200.0 | 175,200.0x10%=192,720.0 | 192,720.0x10%=211,992.0 | 211,992.0x10%=233,191.2 | 233191.2x10%=256,510.3 |
| 2. | Իրավախորհրդատուի ծառայություններ | 3,000.0 | - | - | - | - |
| 3. | Կոմունալ ծառայություններ | 3,600.0 | 3,960.0 | 4,356.0 | 4,791.6 | 5,270.76 |
| 4. | Կապի համակարգեր | 600.0 | 600.0 | 600.0 | 600.0 | 600.0 |
| 5. | Տեղեկատվական համակարգերի ֆունկցիոնալությունն ապահովող սերվերի վարձույթ | 800.0 | 800.0 | 800.0 | 800.0 | 800.0 |
| 6. | Արագամաշ գույք | 2,000.0 | 2,000.0 | 2,000.0 | 2,000.0 | 2,000.0 |
| 7. | Գույքահարկ | 1,200.0 | 1,320.0 | 1,452.0 | 1,597.2 | 1,756.9 |
| 8. | Այլ ծախսեր | 1,200.0 | 1,200.0 | 1,200.0 | 1,200.0 | 1,200.0 |
|  | **Ընդամենը՝** | **187,600.0** | **202,600.0** | **222,400.0** | **244,180.0** | **268,137.96** |
| 9. | 1-ին, 3-րդ և 7-րդ կետերով նախատեսված ծախսերի հաշվարկն ըստ տարիների կատարվել է 10% տարեկան մոտավոր գնաճի հաշվառմամբ | 2023-2027թթ կանխատեսվող կապիտալ և ընթացիկ բնույթի ծախսերը՝ մասնավորապես աշխատավարձերի ֆինանսական գնահատականները, հիմնավորումները դիտարկվել են ըստ ԱՐՄՍՏԱՏ ՀՀ սոցիալ-տնտեսական վիճակը բնութագրող ընթացիկ-օպերատիվ ամփոփմամբ ստացված նախնական 2022թ հիմնական մակրոտնտեսական ցուցանիշների՝ 31.01.2023թ դրությամբ: Ծախսերի հիմքում դիտարկվել է 2022թ դեկտեմբեր ամսին արձանագրված ՝ միջին ամսական անվանական աշխատավարձի չափը՝ շուրջ 309.080հազ.դրամը (պետական՝ 254.004հազ.դրամ և ոչ պետական՝ 331.108հազ.դրամ), որը նախորդ տարվա նույն ժամանակահատվածի՝ 2021թվականի դեկտեմբերի նկատմամբ աճել է ավելի քան 20%-ով (20.9%): | | | | |

1. Կենտրոնի առողջացման համար կանխատեսվող ֆինանսական ապահովման ընդհանուր ծախսերն՝ ըստ Աղյուսակ 5-ի:

Աղյուսակ 5

հազ.դրամ

|  |  |  |  |  |  |  |
| --- | --- | --- | --- | --- | --- | --- |
|  | **Ֆինանսական ապահովման ընդհանուր ծախսեր** | **2023թ** | **2024թ** | **2025թ** | **2026թ** | **2027թ** |
| 1. | Կապիտալ | 31,800.000 | 385,000.0 | 315,500.0 | 169,500.0 | 72,000.0 |
| 2. | Ընթացիկ | 187,600.0 | 202,600.0 | 222,400.0 | 244,180.0 | 268,137.96 |
|  | **Ընդամենը՝** | **219,400.0** | **587,600.0** | **537,900.0** | **263,680.0** | **413,680.96** |

17. Կենտրոնի շենքի վերակառուցման/հիմնանորոգման աշխատանքների խոշորացված ծախսերի հաշվարկը կատարվել է ՀՀ օրենսդրության պահանջներին համապատասխան.

1) ՀՀ քաղաքաշինության նախարարի 03.04.2009 թ. N 35-Ն հրամանի համաձայն.

ք.Երևան, Ա.Ահարոնյան 3 հասցեում գտնվող «Քաղաքաշինական ծրագրերի փորձագիտական կենտրոն» բաց բաժնետիրական ընկերության 2866քմ մակերեսով վարչական շենքի վերակառուցման շինարարական աշխատանքների ընհանուր արժեքը խոշորացված ցուցանիշներով /ՇԱԽՑ/ կազմում է`

**2866.0** **քմ x** **182.79 x 1.298 x 1.2 ≈ 820,000.0 հազ.դրամ,**

որտեղ.

1.298՝ 2008-2022 թթ. գնաճի գործակից (2008թ. - 305 դրամ, 2022թ. դեկտեմբերի 6-ի դրությամբ ԿԲ տվյալներով – 395.91 դրամ), 1.2 – ԱԱՀ (20%) գործակից:

2) ՀՀ քաղաքաշինության նախարարի 2008 թվականի փետրվարի 15-ի N 19-Ն հրամանի համաձայն.

ա) օբյեկտն ըստ բարդության 4-րդ կարգի է,

բ) նախագծանախահաշվային փաստաթղթերի խոշորացված/մոտավոր արժեքը կկազմի.

**820,000.0** **հազ.դրամ x 3,5% ≈ 28, 700.0 հազ.դրամ:**

Բացի այդ, նախագծման նախապատրաստական փուլում կպահանջվի լիցենզավորված կազմակերպության կողմից

1. Շենքի տեխնիկական վիճակի և տարածքի ինժեներաերկրաբանական հետազննություններ՝ պայմանագրային հիմունքներով (շուրջ 1500.0 հազ. դրամ), որոնց ձեռքբերումը տեխնիկական առաջադրանքի շրջանակներում հնարավոր է վերապահել Նախագծային կազմակերպությանը:

**Արդյունքում՝ նախագծման ծախսերը կկազմեն**

**28,700.0 + 1,500.0 ≈ 30,000.0 հազ.դրամ**

3) ՀՀ կառավարության 2011 թվականի հունիսի 23-ի N 879-Ն որոշմամբ հաստատված 8 հավելվածի համաձայն՝ նախագծանախահաշվային փաստաթղթերի պարտադիր փորձաքննության արժեքը կկազմի`

**30,000.0 հազ.դրամ x 6,0% ≈ 1,800.0 հազ.դրամ:**

4) Առողջացման Ծրագրի շրջանակներում նախատեսվող կապիտալ ծախսերի խոշորացված արժեքը կկազմի`

**820,000.0** **+ 30,000.0 + 1,800.0 ≈ 852,000.0 հազ.դրամ:**

Տվյալ հաշվարկով նախատեսված ծախսերը ենթակա են ճշգրտման սահմանված կարգով մշակված նախագծային փաստաթղթերի և կնքվող պայմանագրերի շրջանակներում: